

**Osnovna škola Augusta Cesarca**

II. Ferenčica 9a

10 000 Zagreb

tel: 01/2451-967

fax: 01/2450-128

e-mail:acesarca@os-acesarca-zg.skole.hr

KLASA: 003-06/21-01/29  
URBROJ: 251-155-21-01-1

U Zagrebu 8. studenoga 2021.

**Z A K LJ U Č C I**

s Pete sjednice Školskog odbora održane u ponedjeljak 8. studenoga 2021. godine s početkom u 16:00 u prostorijama Osnovne škole Augusta Cesarca, u učionici Biologije i Prirode, uz poštivanje propisanih epidemioloških mjera dezinfekcije, fizičkog razmaka i nošenja maski.

**Prisutni:**

- predstavnici škole: Anita Đurđević, Sanja Irić Šironja

- predstavnik vijeća roditelja: Tihana Zidanić Šakota

- predstavnici Osnivača:

- predstavnik Radničkog vijeća: Maja Vahovec Juran

Nenazočni: predstavnici Osnivača nisu imenovani do 8. studenoga 2021.

**Zapisničar**: Maja Vahovec Juran

Predsjednica Školskog odbora Sanja Irić Šironja otvorila je sjednicu i pozdravila nazočne članove Školskog odbora te odredila zapisničarku.

Predsjedavateljica je na početku konstatirala da sjednici prisustvuje potreban broj članova za pravovaljano odlučivanje. Predložila je sljedeći dnevni red kao u pozivu.

**P r i j e d l o g d n e v n o g r e d a:**

1. Verifikacija Zapisnika s Četvrte sjednice Školskog odbora održane 28. listopada 2021.

2. Donošenje Odluke o imenovanju osobe koja zamjenjuje ravnatelja zbog privremene spriječenosti u obavljanju ravnateljskih poslova

3. Razno

Prijedlog je Dnevnog reda jednoglasno prihvaćen.

**Ad 1.) Verifikacija Zapisnika s Četvrte sjednice Školskog odbora održane 28. listopada 2021.**

Jednoglasno je donesena sljedeća

**ODLUKA:**

Školski je odbor usvojio Zapisnik s Četvrte sjednice Školskog odbora.

**Ad 2.) Donošenje Odluke o imenovanju osobe koja zamjenjuje ravnatelja zbog privremene spriječenosti u obavljanju ravnateljskih poslova**

Predsjedavateljica je objasnila žurnost sjednice zbog iznenadnog bolovanja ravnateljice Tine Kirin o kojem ju je obavijestila tajnica Škole, kao i o zakonskom postupanju u tom slučaju.

Jednoglasno je donesena sljedeća

**ODLUKA:**

Školski odbor je u skladu s člankom 129. Zakona o odgoju i obrazovanju u osnovnoj i srednjoj školi i člankom 79. Statuta Osnovne škole Augusta Cesarca odredio učiteljicu Andrijanu Premuž za osobu koja zamjenjuje ravnateljicu u obavljanju ravnateljskih dužnosti zbog privremene spriječenosti (Odluka o imenovanju osobe koja zamjenjuje ravnateljicu prilog je Zapisniku.)

**Ad 3.) Razno**

**Zaključak:** Tajnica Škole pisanim putem obavijestila je Predsjednicu Školskog odbora i ravnateljicu Škole kako su je telefonski obavijestili iz Gradskog ureda da je imenovan novi član Školskog odbora iz Vijeća mjesnog odbora o čemu će i stići službena obavijest. Nakon službene obavijesti slijedi verifikacija mandata na sljedećoj sjednici Školskog odbora.

Sjednica je završena u 16.30

Zapisničarka:

Maja Vahovec Juran

Predsjednica Školskog odbora:

Sanja Irić Šironja